ΓΡΑΠΤΗ ΕΡΩΤΗΣΗ E-1564/02

υποβολή: Olivier Dupuis (NI) προς την Επιτροπή

(3 Ιουνίου 2002)

Θέμα: Η κατάσταση στη νότια Μογγολία

Η νότια Μογγολία, μετά την εισβολή και την κατάκτησή της από την Λαϊκή Δημοκρατία της Κίνας, το 1947,φίσταται εκ μέρους των αρχών του Πεκίνου μία βίαιη εποικιστική πολιτική. Οι πληθυσμοί της χώρας αυτής, εκ παραδόσεως νομάδες και κτηνοτρόφοι, είναι θύματα μιάς εξαιρετικά σκληρής καταπίεσης, πολιτικής και πολιτιστικής ταυτόχρονα, που κόστισε την ζωή δεκάδων χιλιάδων ατόμων. Από οικονομικής πλευράς, το Πεκίνο επέβαλε στους πληθυσμούς της Μογγολίας να εγκατασταθούν μόνιμα σε ένα μέρος όπου να επιδίδονται στην εντατική εκμετάλλευση των γαιών. Αποτέλεσμα τούτου ήταν το 81 % των βοσκοτόπον να μετατραπούν σε έρημο.

Έναντι αυτής της οικολογικής και ανθρώπινης καταστροφής, οι αρχές της Λαϊκής Δημοκρατίας της Κίνας επέβαλαν κατά τα τελευταία έτη την καλούμενη πολιτική οικολογικής μετανάστευσης, (Sheng Tai Yi Min στην κινεζική), που έχει ως επίσημο στόχο την αγρανάπαυση και την προστασία του οικοσυστήματος και ως συγκεκριμένο αποτέλεσμα την μεταφορά μογγολικών πληθυσμών που ζούσαν ακόμα στη γή των πατέρων τους προς περιοχές αστικές ή γεωργικές οι οποίες κατοικούνται, ως επί το πλείστον, από πληθυσμούς της φυλής ΗΑΝ. Μέχρι σήμερα, περισσότεροι από 160 000 Μογγγόλους έχουν ήδη αναγκασθεί να εγκαταλείψουν τη γή τους και να εγκατασταθούν σε περιοχές όπου στερούνται των πάντων.

Η Επιτροπή τελεί εν γνώσει των δραματικών συνεπειών της πολιτικής της εντατικής εκμετάλλευσης των γαιών στη Νότια Μογγολία και των τραγικών, από ανθρωπιστικής πλευράς, συνεπειών της πολιτικής της οικολογικής μεταναστευσης· Ποιές συγκεκριμένες πρωτοβουλίες προτίθεται να λάβει η Επιτροπή για να αναγκάσει τις αρχές του Πεκίνου να εγκαταλείψουν την πολιτική εποικισμού της Νότιας Μογγολίας, που αποτελεί την αιτία της οικολογικής καταστροφής και της ανθρώπινης τραγωδίας των μογγολικών πληθυσμών· Ειδικότερα, προτίθεται η Επιτροπή να καταγγείλει την πολιτική απαλλοτριώσεως των γαιών και να στηρίξει τα αιτήματα επιστροφής των απαλλοτριωθέισών γαιών στους νόμιμους κατόχους τους·

Απάντηση του κ. Patten εξ ονόματος της Επιτροπής

(4 Ιουλίου 2002)

Όπως θα γνωρίζει το Αξιότιμο Μέλος του Κοινοβουλίου, τα ανθρώπινα δικαιώματα είναιψίστης προτεραιότητας στην πολιτική της Ένωσης και αποτελούν κεντρικό θέμα στις σχέσεις της Ένωσης με τρίτες χώρες.

Η Ένωση θέτει τα θέματα των ανθρωπίνων δικαιωμάτων στις κινεζικές αρχές με κάθε δυνατή ευκαιρία και στο πλαίσιο του διαλόγου περί ανθρωπίνων δικαιωμάτων Ένωσης-Κίνας, που θεσπίστηκε το 1996. Ειδικότερα τονίζεται η επίτευξη απτών αποτελεσμάτων στους τομείς εκείνους που ενδιαφέρουν ιδιαίτερα: τη θρησκευτική ελευθερία, την ελευθερία έκφρασης, την καταπίεση των διαφωνούντων, τη θανατική ποινή, η κατάργηση των αυθαίρετων όρων κράτησης, την κύρωση και την εφαρμογή των Συμφώνων των Ηνωμένων Εθνών, την εφαρμογή του μνημονίου συμφωνίας με την Ύπατη Αρμοστεία των Ηνωμένων Εθνών για τους Πρόσφυγες και την προστασία των δικαιωμάτων των μειονοτήτων σε ολόκληρη την Κίνα.

Στο πλαίσιο αυτό, η Ένωση έθεσε το ζήτημα του Μογγόλου ακτιβιστή, Hada, ο οποίος κρατείται από το 1996 κατηγορούμενος για αυτονομιστικές ενέργειες. Επίσης, δήλωσε ότι ο ποινικός κώδικας της Κίνας ο οποίος καταδικάζει όλες τις μορφές αυτονομιστικών τάσεων, περιλαμβανομένων των μη βίαιων αυτονομιστικών τάσεων, είναι αντίθετος προς τα Σύμφωνα του ΟΗΕ για τα ανθρώπινα δικαιώματα.

Ωστόσο, η Επιτροπή δεν γνωρίζει τον εκτοπισμό στον οποίο εξαναγκάστηκε ο πληθυσμός της νότιας Μογγολίας μέσω της απαλλοτρίωσης των γαιών, τον οποίο αναφέρει το Αξιότιμο Μέλος του Κοινοβουλίου και θα ήταν ευγνώμων να λάβει οποιεσδήποτε σχετικές λεπτομέρειες θα ήθελε να της παράσχει.